385 



vægelse hos Stjerner, der ved Sammenligning med Bessels Zoner vise sig aldeles ikke at 

 have nogen. 



Nærværende Fortegnelse indeholder de af Maskelyne observerede Stjerner, der af 

 ham angives at være under 6te Størrelse. Ved at samle disse Iagttagelser fra hele Tids- 

 rummet for hans Virksomhed er der til de ovenfor omtalte Stjerner kommet nogle, der ere 

 blevne observerede for at sammenlignes med Maanen, Cometer eller af lignende Grunde; 

 men den Forøgelse i Antallet, der derved er foraarsaget, er kun saare ringe. Fortegnelsen 

 gjælder for Begyndelsen af Aaret 1770, der omtrent er Middeltallet af alle Observations- 

 tiderne. Det skal nu nærmere meddeles, hvorledes Reductionen er foretaget. 



I. Meridianpassager. 



Til at observere Stjernernes Gjennemgang gjennem Meridianen benyttede Maskelyne 

 det af Bird byggede Passegeinstrument, der tilligemed et af Graham construeret Penduluhr 

 var blevet opstillet i Aaret 1750. Kikkerten, der havde en Længde af 8 Fod, blev i 1772 

 af Dollond forsynet med et achromatisk Objectiv af 2,7 Tommers Aabning. I Feltet var der 

 anbragt 5 verticale Traade, men Stjernernes Passager kunde ikke observeres med fuldstændig 

 Skarphed over de to yderste af dem, førend Maskelyne 1772 Aug. 1 lod Dollond forfærdige 

 et Ocular, der kunde forskydes efterhaanden som Stjernen passerede Traadene, saaledes at 

 enhver Parallaxe maatte forsvinde og alle 5 Momenter blive lige paalidelige. Med dette 

 Ocular forstørrede Kikkerten 80 Gange. Forst 1772 Septbr. 13 begyndte han at angive Pas- 

 sagetideme i Tiendedele af Secunder; fer dette Tidspunkt anførte han kun Ottendedele og 

 benyttede dertil Tegnene -f-, x, — , v ; lignende Betegnelser vare som bekjendt allerede 

 indførte af Bradley; men det maa mærkes, at den Betydning, Maskelyne tillagde dem (ban 

 forklarer dem i Fortalen til Observationerne), ikke ganske stemmer med den af Bradley angivne. 



Det første Skridt i Reductionen var at samle alle Passagerne og reducere Momen- 

 terne til Middeltraaden. De dertil nødvendige æqvatoreale Traaddistancer bleve udtagne af 

 Airys »Reduction of the observations of the Moon made at the Royal Observatory at Green- 

 wich from 1750 to 1830«; London 1848. De ere indbefattede i følgende Tabel: 



Traaddistaucer til Reduction af Passagerne. 



Fra 1765 Juni 4 til 1768 April 30 



- 1768 Mai 1 - 1769 Aug. 12. 



- 1769 Aug. 13 - 1772 Juli 14 . 



- 1772 Aug. 7 - 17S4 Aug. 15 . 



- 1784 Aug 18 - 1794 Octbr. 29 



Vidcnsk. Selsk. Skr., 5 Række, naturvidensk. og tnathem. Afd., 6 Bd. 



